**Legyesbénye Község Önkormányzata Képviselő-testületének 2/2025. (II. 25.) önkormányzati rendelete**

**a személyes gondoskodást nyújtó ellátásokért fizetendő térítési díjról szóló 7/2022.(VI.16.) önkormányzati rendelet módosításáról**

[1] A rendelet célja a rendeletben meghatározott étkeztetések után fizetendő térítési díjak megállapításához szükséges feltételek meghatározása, valamint a fizetendő térítési díjak meghatározása.

[2] Legyesbénye Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdés a) pontjában, (2) bekezdés f) pontjában, a gyermekek védelméről és a gyámügyi igazgatásról szóló 1997. évi XXXI. törvény 29. § (1) és (2) bekezdésben kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. és 8.a pontjában meghatározott feladatkörében eljárva a következőket rendeli el:

**1. §**

(1) A személyes gondoskodást nyújtó ellátásokért fizetendő térítési díjról szóló 7/2022. (VI. 16.) önkormányzati rendelet 1. § (1) bekezdés a)–c) pontja helyébe a következő rendelkezések lépnek:

*( A személyes gondoskodást nyújtó ellátásokért fizetendő térítési díj:)*

„*a)* óvodáskorú gyermekek napi háromszori étkezése (tízórai, ebéd, uzsonna): 515,-Ft/fő/nap

*b)* iskoláskorú gyermekek napi háromszori étkezése (tízórai, ebéd, uzsonna): 720,-Ft/fő/nap

*c)* iskoláskorú gyermekek ebéd étkezése: 530,-Ft/fő/nap”

(2) A személyes gondoskodást nyújtó ellátásokért fizetendő térítési díjról szóló 7/2022. (VI. 16.) önkormányzati rendelet 1. § (2) bekezdés a) és b) pontja helyébe a következő rendelkezések lépnek:

*(A szociális étkezők térítési díja:)*

„*a)* az étel elvitellel: 900,-Ft/fő/adag.

*b)* az étel kiszállítással: 900,-Ft/fő/adag+100,-Ft/fő/nap. Közös háztartásban élő személyek esetében a kiszállításért fizetendő díj (100,-Ft.) csak egy személy részére kerül megállapításra.”

**2. §**

Ez a rendelet 2025. április 1-jén lép hatályba.

|  |  |
| --- | --- |
| Lengyelné Dr. Bús Zita | Barta Csilla |
| polgármester | jegyző |

Záradék:

A rendelet 2025. február 25. napján kihirdetve.

Barta Csilla jegyző

Végső előterjesztői indokolás

Az alkalmazandó térítési díjak meghatározásáról szóló jogszabályi előírásoknak megfelelően minden évben szükséges a szociális alapszolgáltatások igénybevételére vonatkozó térítési díjak áttekintése és tárgyévre történő megállapítása. Az étkeztetés vonatkozásában térítési díj módosítási javaslat érkezett, annak érdekében, hogy az étkeztetéssel megbízott fél a jogszabályi előírásoknak meg tudjon felelni és megfelelő színvonalú ellátást tudja biztosítani.